২. তাবেঈ মুহাম্মাদ ইবনে কা‘ব আল-কুরাযী (মৃঃ ১২০ হি.) বলেন, আল্লাহ তা‘আলা ইবরাহীম (আঃ)-কে যে পুত্র কুরবানী করার আদেশ করেছেন তিনি হ’লেন ইসমাঈল। এ বিষয়টি আমরা কিতাবুল্লায় (কুরআন মাজীদ) পেয়েছি। কেননা আল্লাহ তা‘আলা কুরবানীর ঘটনা উল্লেখ করার পর ইসহাক (আঃ)-এর আলোচনা করেছেন এবং অন্য স্থানে ইরশাদ করেছেন,فَبَشَّرْنَاهَا بِإِسْحَاقَ وَمِنْ وَرَاءِ إِسْحَاقَ يَعْقُوبَ، ‘তখন আমরা তাকে ইসহাকের ও ইসহাকের পরে ইয়া‘কূবের জন্মের সুসংবাদ দিলাম’ (হূদ ১১/৭০)।